Document ID: /fineweb-2-swissfilter-quality_10-filterrobots/filtered/05600.jsonl.gz/18

U skladu sa restriktivnim merama koje su uvedene u okviru vanrednog stanja u Švajcarskoj, okupljanje više od pet lica na javnom prostoru je zabranjeno. Da bi sproveo ovu meru, Bern pojačava napore i uključuje Swisscom.
Na zahtev Švajcarske Konfederacije, Swisscom će otkrivati okupljanja osoba putem mobilnih telefona. Operator će u buduće obavestiti savezne vlasti svaki put kada se 20 mobilnih telefona nalazi na površini od 10.000 m2 (100m x 100m).
Podaci sa SIM kartice neće odmah biti dostavljene Saveznoj kancelariji za javno zdravlje (UFSP), već nakon 24 časova, prema informacijama koje je objavio švajcarski “Le Temps”.
Swiscom će pretrage raditi samo na javnim prostorima. Ova mera se ne odnosi na stambene zgrade i poslovne prostore. Samo nekoliko ljudi iz UFSP imaće pristup ovim informacijama, koji će biti anonimni. Ni identitet pojedinaca, ni njihov trag kretanja ne mogu se pratiti ili preneti, potvrđuje najveći švajcarski telefonski operator.
I Švajcarske vlasti i Swisscom se pozivaju na važeći zakon o pandemiji. Inofrmacije skupljene ovim putem ne mogu se koristiti u druge svrhe ili kombinovati sa drugima podacima, čak ni u kontekstu krivičnih prijava.